Diari Oficial de la Generalitat Valenciana


Sumari del DOGV 3620, del 08-11-1999 (1999/9345)

RESOLUCIÓ de 18 d'octubre de 1999, de la Secretaria General del Consell d'Universitats, per la qual s'assenyala la data en què es realitzaran els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat Politècnica de València i Universitat d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3620

Data del DOGV
:   08-11-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/9345


Organisme emissor
:   Consell d'Universitats

Tipus de document
:   Resolució

RESOLUCIÓ de 18 d'octubre de 1999, de la Secretaria General del Consell d'Universitats, per la qual s'assenyala la data en què es realitzaran els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat Politècnica de València i Universitat d'Alacant. [1999/Q9345]
  
Una vegada convocades a provisió les places dels cossos docents universitaris que s'indiquen a l'annex adjunt, i en compliment del que s'estableix en l'article 6 del Reial Decret 1.888/1984, de 26 de setembre (Boletín Oficial del Estado de 26 d'octubre); article 1 del Reial Decret 1.427/1986, de 13 de juny (Boletín Oficial del Estado d'11 de juliol), i article 17.e) del Reial Decret 552/1985, de 2 d'abril (Boletín Oficial del Estado del 27), aquesta Secretaria General ha resolt:
  
Assenyalar la realització dels sortejos corresponents a les places indicades a l'annex esmentat, i a fi de designar els membres de les comissions que han de ser elegits mitjançant aquest procediment, per al dia 24 de novembre de 1999, a les 10.00 hores. Els sortejos es realitzaran pel sistema aprovat per la Comissió Acadèmica del Consell d'Universitats en la sessió del dia 14 de juliol de 1995, de manera seqüencial, segons l'ordre amb què s'indiquen a l'annex esmentat.
  
Aquests sortejos es realitzaran al Consell d'Universitats (Ciutat Universitària, sn, 28520 Madrid).
  
A l'efecte establit en l'article 1 del Reial Decret 1.888/1984, de 26 de setembre, a partir de la data de la present resolució, es publicaran les llistes dels professors que participaran als sortejos al Consell d'Universitats.
  
D'aquestes relacions i en el moment del sorteig s'exclouran aquells professors que:
  
- Pertanyen a la mateixa universitat a la qual corresponga la plaça.
  
- Hagen sigut designats per a formar part de la comissió titular per la universitat a la qual corresponga la plaça.
  
- Siguen aspirants i pertanyen a la mateixa àrea de coneixement a la qual corresponga la plaça.
  
Les reclamacions contra les llistes a què es fa referència, es formularan abans del dia 19 de novembre de 1999, adreçades a la Secretaria General del Consell d'Universitats (Ciutat Universitari, s/n, 28992 Madrid).
  
En els concursos en què no existisquen suficients professores del cos i àrea de coneixement a què corresponga la plaça, caldrà ajustar-se a allò que s'estableix en el article 1 del Reial Decret 1.427/1986, de 13 de juny, que modifica l'article 6.9 del Reial Decret 1.888/1984, de 26 de setembre.
  
Cosa que us comunique perquè en prengueu coneixement i efectes.